**Sajtóközlemény**

**TANULMÁNYI VERSENYEK**

**Általános iskolai diákok részvételével**

**2022.03.25 PÉNTEK 13:00 óra**

**KEHOP-5.4.1-16-2016-00467 „Egyetlen Föld – az élő bolygónk”című projekt keretében**

**Dunaújváros Megyei Jogú Város Önkormányzata és a Dunaújváros Felsőoktatásáért Alapítvány az alábbi programokra hívja meg a Dunaújvárosi Általános Iskolák diákjait.**

**TANULMÁNYI VERSENYEK**

**HELYSZÍN: DunaújvÁROSi EGYETEM A09 terem**

A Környezeti és Energiahatékonysági Operatív Program az Európai Kohéziós Alap támogatása segítségével és Magyarország költségvetése társfinanszírozásban 4,9 millió forint vissza nem térítendő támogatásból konzorciumban valósul meg. A konzorcium Dunaújváros Megyei Jogú Város Önkormányzata és Dunaújváros Felsőoktatásáért Alapítványa között jött létre.

A projekt célja az energiatudatos gondolkodás és a kapcsolódó viselkedésminták és szokások elterjesztése.

A Tanulmányi versenyek célja, hogy a rendezvény motiválja ifjúságunkat, hogy bizonyítsa tudását, fokozza tudásvágyát, hogy valamint felkeltsük a fiatalabb korosztály figyelmét az energiatudatosság fogalomkörére, továbbá bevonjuk és ösztönözzük őket a megújuló energia felhasználás fontosságára és használatára.

A projekthez kapcsolódóan Tanulmányi versenyek lebonyolítására kerül sor az Általános iskolai diákok részvételével, amelyre 11-14 éves korosztály nevezhet. A versenyre 4 fős csapatok jelentkezését várjuk. A versenyre egy erre kialakított email címen lehet jelentkezni koordinátor tanárral. A résztvevők előre elkészített előadásaik, plakátjaik bemutatásával, játékos formában, teszt kitöltésével versenyezhetnek egymással. A csapatok tudását zsűri értékeli. A helyezettek értékes jutalomban részesülnek, illetve részvételi igazolást kap minden résztvevő.

Jelentkezni az alábbi email címen lehet: [energiatudatossag@dunaujvaros.hu](mailto:energiatudatossag@dunaujvaros.hu)

A projektről bővebb információt a <https://dunaujvaros.hu/doc/31360> oldalon olvashatnak.

**További információ kérhető:**

[kornyezetvedelem@dunaujvaros.hu](mailto:kornyezetvedelem@dunaujvaros.hu)

Telefon: 25/544-139,25/544-146,25/544-301